pythainlp/thaigov-v2-corpus-22032023 huggingface dataset:
วันเสาร์ที่ 18 ธันวาคม 2564
รมช.ประภัตร นำทีมกระทรวงเกษตรฯ เปิดงานพิธีมอบโค ในโครงการธนาคารโค - กระบือ เพื่อเกษตรกร ตามพระราชดำริ จังหวัดขอนแก่น
รมช.ประภัตร นำทีมกระทรวงเกษตรฯ เปิดงานพิธีมอบโค ในโครงการธนาคารโค - กระบือ เพื่อเกษตรกร ตามพระราชดำริ จังหวัดขอนแก่น พร้อมเสนอทางเลือก "โครงการสานฝันสร้างอาชีพ" มุ่งสร้างรายได้ครัวเรือนเกษตรกร
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์เป็นประธานในพิธีมอบโคในโครงการธนาคารโค-กระบือเพื่อเกษตรกรตามพระราชดำริและมอบเวชภัณฑ์ฟื้นฟูสุขภาพสัตว์ณวัดโนนสูงบ้านแห้วตำบลบ้านโนนอำเภอซำสูงจังหวัดขอนแก่นโดยมีนายสุรเดชสมิเปรมรองอธิบดีกรมปศุสัตว์นางสาวเสาวลักษณ์ศุภกมลเสนีย์รองเลขาธิการสำนักงานมาตรฐานสินค้าเกษตรและอาหารแห่งชาติ(มกอช.)นายสมศักดิ์จังตระกุลผู้ว่าราชการจังหวัดขอนแก่นตลอดจนหัวหน้าส่วนราชการกระทรวงเกษตรและสหกรณ์ผู้นำภาคประชาชนและเกษตรกรเข้าร่วม
รมช.ประภัตรกล่าวว่าโครงการธนาคารโค-กระบือเพื่อเกษตรกรตามพระราชดำริเกิดขึ้นจากพระมหากรุณาธิคุณพระบาทสมเด็จพระปรเมนทรรามาธิบดีศรีสินทรมหาวชิราลงกรณพระวชิรเกล้าเจ้าอยู่หัวที่ทรงพระราชทานมอบโคให้แก่เกษตรกรเพื่อช่วยเหลือเกษตรกรที่ยากจนให้มีโคเป็นของตนเองและขยายผลให้กับเกษตรกรข้างเคียงเป็นปัจจัยในการประกอบอาชีพเกษตรกรรมเพิ่มผลผลิตทางการเกษตรทำให้เกษตรกรมีรายได้และมีความเป็นอยู่ที่ดีขึ้นได้มูลโคเป็นปุ๋ยคอกได้โคเป็นทรัพย์สินของตนเองเป็นการเพิ่มรายได้ลดรายจ่ายรวมถึงเป็นการสนับสนุนให้เกษตรกรมีส่วนร่วมในการรวมกลุ่มสร้างความเข้มแข็งให้กับชุมชน
ทั้งนี้จังหวัดขอนแก่นมีเกษตรกรที่เข้าร่วมโครงการธนาคารโค-กระบือเพื่อเกษตรกรตามพระราชดำริ26อำเภอจำนวน3,425รายจำนวนโค-กระบือที่เกษตรกรได้ทำสัญญายืมกับกรมปศุสัตว์จำนวน3,461ตัวโดยการมอบโคในครั้งนี้เป็นการมอบให้แก่เกษตรกรตำบลคำแมดตำบลบ้านโนนตำบลห้วยเตยและตำบลคูคำอำเภอซำสูงจังหวัดขอนแก่นจำนวนทั้งสิ้น35รายจำนวนโค35ตัวเวชภัณฑ์ฟื้นฟูสุขภาพสัตว์จำนวน35ชุดหญ้าอาหารสัตว์พระราชทานจำนวน200ฟ่อนและยังได้มอบไข่ไก่ให้กับประชาชนที่มาร่วมงานจำนวน1,000แผง
นอกจากนี้รมช.ประภัตรยังได้แนะนำ"โครงการสานฝันสร้างอาชีพยกระดับรายได้เกษตรกร"และกำชับให้ส่วนราชการกระทรวงเกษตรฯในพื้นที่จังหวัดขอนแก่นเร่งทำประชาสัมพันธ์โครงการและสนับสนุนเกษตรกรเข้าร่วมโครงการโดยโครงการดังกล่าวฯเป็นความร่วมมือระหว่างกระทรวงเกษตรฯร่วมมือกับธนาคารเพื่อการเกษตรและสหกรณ์การเกษตร(ธ.ก.ส.)โดยธ.ก.สจะปล่อยสินเชื่อให้เป็นทุนหมุนเวียนแก่เกษตรกรสำหรับใช้ประกอบอาชีพการเกษตรเน้นอาชีพที่มีตลาดรองรับโดยกระทรวงเกษตรฯจะช่วยหาตลาดให้มีการประกันราคารับซื้อผลผลิตสามารถสร้างรายได้ในระยะสั้น4-6เดือนซึ่งธ.ก.ส.ได้รับการอนุมัติวงเงินกว่า30,000ล้านบาทปล่อยกู้เป็นรายบุคคลหนี้เสียสามารถกู้ได้สามารถใช้บุคคลรวม3คนหรือหลักทรัพย์ค้ำประกันได้โดยจะปล่อยกู้สูงสุดรายละ100,000บาท/1-3ปีอัตราดอกเบี้ยร้อยละ4และปีที่4 - 5ดอกเบี้ยตามปกติของธนาคาร
วันศุกร์ที่ 11 มีนาคม 2565
รัฐบาลเตรียมพร้อมทุกมิติรองรับการเปลี่ยนผ่านการระบาดของโรคโควิด-19 สู่โรคประจำถิ่น
.....
พล.อ.ประยุทธ์ จันทร์โอชา นายกรัฐมนตรีและ รมว.กลาโหม ให้ความสำคัญต่อการเตรียมความพร้อมของประเทศ เพื่อรองรับการเปลี่ยนผ่านการระบาดของโรคโควิด–19 สู่โรคประจำถิ่น ที่สอดคล้องกับระดับสถานการณ์ โดยคำนึงถึงสุขภาพของคนไทย และการฟื้นฟูเศรษฐกิจของประเทศ
.
เน้นบริหารจัดการเตรียมความพร้อม ครอบคลุมทั้งการเฝ้าระวังสำหรับผู้เดินทางเข้าประเทศ การบริหารจัดการวัคซีน มาตรการป้องกันและควบคุมโรค คู่ขนานกับการรักษาระบบเศรษฐกิจให้ประชาชนสามารถประกอบอาชีพและดำรงชีวิตได้เป็นปกติใหม่ภายใต้หลัก Universal Prevention
.
สำหรับมาตรการเตรียมความพร้อม มีแผนดำเนินการที่ครอบคลุมทุกมิติ โดยจะต้องควบคุมอัตราความรุนแรงของโรคได้ มีสถานพยาบาลที่รองรับผู้ป่วยได้อย่างเพียงพอ ประชาชนเข้าถึงระบบการรักษาได้อย่างรวดเร็ว ประกอบกับจำนวนผู้เสียชีวิตอยู่ภายใต้อัตราส่วนของสากล สอดคล้องกับมาตรฐานองค์การอนามัยโลก
#ไทยคู่ฟ้า#ร่วมต้านโควิด19
-------------------
วันพุธที่ 3 สิงหาคม 2565
โฆษกรัฐบาลเผย 2 วัน จำหน่ายสลากงวด 16 ส.ค.แล้ว  7.3 ล้านใบ ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
โฆษกรัฐบาลเผย 2 วัน จำหน่ายสลากงวด 16 ส.ค.แล้ว  7.3 ล้านใบ ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
วันนี้ (3 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผยสลากดิจิทัล งวดวันที่ 16 สิงหาคม 2565 จำนวน 9,092,500 ใบ ที่จำหน่ายผ่านแอป “เป๋าตัง” ณ เวลา 23.00 น. วันที่ 2 สิงหาคม 2565 จำหน่ายสลากแล้ว 7,313,672 ใบ จำนวนผู้ซื้อสลาก 1,066,413 ราย คงเหลือสลากในระบบ 1,778,828 ใบ
โฆษกประจำสำนักนายกรัฐมนตรี กล่าวเพิ่มเติมว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นย้ำว่าการทำงานของรัฐบาลคำนึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพง โดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คำนึงถึงประชาชนทุกคนทั่วประเทศจะต้องได้รับความเป็นธรรม สามารถซื้อสลากฯ ได้ในราคา 80 บาท โดยในเดือน ส.ค. ได้เพิ่มจุดจำหน่ายสลากฯ 80 บาทครบตามเป้าหมายที่วางไว้ 1,077 จุดทั่วประเทศ ซึ่งจะทำให้ประชาชนเข้าถึงสลากฯ ราคา 80 บาทได้มากยิ่งขึ้น ตอบโจทย์ความต้องการของประชาชน
วันจันทร์ที่ 18 กรกฎาคม 2565
พม. ร่วมยินดีทีมนักกีฬาวีลแชร์ฟันดาบไทย โชว์ผลงานยอดเยี่ยมคว้าแชมป์โลก 5 เหรียญ จากการแข่งขันวีลแชร์ฟันดาบชิงแชมป์โลก 2022 ที่โปแลนด์
พม. ร่วมยินดีทีมนักกีฬาวีลแชร์ฟันดาบไทย โชว์ผลงานยอดเยี่ยมคว้าแชมป์โลก 5 เหรียญ จากการแข่งขันวีลแชร์ฟันดาบชิงแชมป์โลก 2022 ที่โปแลนด์
วันที่ 12 ก.ค. 65เวลา 20.00 น. ที่ท่าอากาศยานสุวรรณภูมินางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)พร้อมด้วย นางพรนิภา มาสิลีรังสี รองอธิบดีกรมส่งเสริมและพัฒนาคุณภาพชีวิตคนพิการ นายศุภชีพ ดิษเทศ นายกสมาคมกีฬาคนพิการแห่งประเทศไทย นายกิตติพงษ์ หาดทวายกาญจน์ นายกสมาคมกีฬาวิลแชร์ฟันดาบคนพิการไทย และคณะ ร่วมต้อนรับและแสดงความยินดีกับทีมนักกีฬาวีลแชร์ฟันดาบไทยที่สร้างชื่อเสียงให้ประเทศ ซึ่งสามารถคว้า 5 เหรียญรางวัล จากการแข่งขันวีลแชร์ฟันดาบชิงแชมป์โลก 2022 IWAS Wheelchair Fencing World Cup 2022จัดขึ้นระหว่างวันที่ 6 - 11กรกฎาคม 2565 ณ กรุงวอร์ซอ สาธารรัฐโปแลนด์ ทั้งนี้ นางสายสุนีย์ จ๊ะนะ (แวว) อายุ 48 ปี ชาวจังหวัดเชียงใหม่ นำทัพนักกีฬาไทยทำผลงานยอดเยี่ยมคว้าแชมป์โลก 5 เหรียญรางวัล ได้แก่ 1) เหรียญทอง 2 เหรียญ จากประเภทดาบฟอยล์และดาบเอเป้บุคคลหญิง คลาส B 2) เหรียญเงิน 2 เหรียญ จากประเภทดาบเซเบอร์บุคคลหญิง คลาส B และดาบเอเป้ ทีมหญิง และ 3) เหรียญทองแดง 1 เหรียญ จากประเภทดาบเซเบอร์ ทีมมิกซ์ อีกทั้งยังได้รับรางวัลนักกีฬาหญิงยอดเยี่ยมในรายการอีกด้วย
นางสาวแรมรุ้งกล่าวว่า วันนี้ ตนยินดีเป็นอย่างมากที่นักกีฬาวีลแชร์ฟันดาบไทยสามารถคว้า 5 เหรียญรางวัลจากการแข่งขันที่สาธารณรัฐโปแลนด์ ซึ่งการนั่งวิลแชร์นั้นว่ายากแล้ว แต่การใช้ความสามารถจากกีฬาวีลแชร์ฟันดาบนั้นยิ่งยากลำบากขึ้นอีก นับว่าเป็นการสร้างความภาคภูมิใจเป็นอย่างมากที่เพลงชาติไทยดังกระหึ่ม ตนอยากขอบคุณและขอชื่นชมนักกีฬาทุกท่านที่ทำให้ชื่อเสียงประเทศไทยโด่งดังไปทั่วโลก โดยเฉพาะสมาคมกีฬาคนพิการแห่งประเทศไทย ที่คอยสนับสนุนอยู่เบื้องหลังความสำเร็จ และคอยพัฒนาศักยภาพคนพิการให้ไปสู่การแข่งขันระดับโลก อย่างเช่น นางสายสุนีย์ จ๊ะนะ (แวว) และทีมงานอีกกว่า 20 ชีวิต ที่เดินทางไกลไปคว้าชัยชนะมาให้คนไทยได้ภูมิใจ และอยากบอกคนพิการว่า เราสามารถใช้ชีวิตอย่างมีศักยภาพได้ ซึ่งเราต้องหาศักยภาพของตนเองให้พบ อย่างเช่นศักยภาพด้านกีฬาที่สมาคมฯ พร้อมจะให้การสนับสนุน ทั้งนี้ กระทรวง พม. เตรียมจัดพิธีเชิดชูเกียรติแก่นางสายสุนีย์ จ๊ะนะ (แวว) นักวีลแชร์ฟันดาบทีมชาติไทย โดยจะมอบรางวัลผู้เสียสละ เพื่อสังคม จากนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ในเร็วๆ นี้
นางสายสุนีย์กล่าวว่า ตนรู้สึกภูมิใจ เป็นกำลังใจของพวกเราจริงๆ สำหรับการแข่งขันกีฬาวีลแชร์ฟันดาบชิงแชมป์โลกครั้งนี้ การจะได้ไปชิงแชมป์โลกจะต้องมีการแข่งขันเก็บคะแนนสะสมเพื่อให้ผ่านการคัดเลือกเข้าไปชิงแชมป์โลก วันนี้พวกเราภาคภูมิใจและจะเป็นแรงผลักดันให้เราเข้าร่วมการแข่งขันในครั้งหน้า และอยากบอกว่า ปัจจุบันสังคมเปิดโอกาสสำหรับคนพิการ โดยเฉพาะอย่างยิ่งกระทรวง พม. โดยกรมส่งเสริมและพัฒนาคุณภาพชีวิตคนพิการ ซึ่งตนเองมาจากศูนย์พัฒนาศักยภาพและอาชีพคนพิการหยาดฝน จังหวัดเชียงใหม่ นับเป็นก้าวแรกของการฝึกอาชีพและได้มีโอกาสเข้าร่วมการแข่งขันจนประสบความสำเร็จในครั้งนี้ ซึ่งสิ่งที่สำคัญที่สุดคือการต้องบอกว่าตัวเองทำได้ โดยเฉพาะทักษะด้านกีฬา ถ้าใครรู้ว่าตัวเองมีความสามารถ ให้มาติดต่อได้ที่สมาคมฯ ซึ่งพร้อมที่จะเปิดโอกาสให้แสดงศักยภาพนั้น
วันเสาร์ที่ 20 พฤศจิกายน 2564
โฆษกรัฐบาลเผย “นายก”กำชับ ระบบ Thailand Pass ต้องครบถ้วน ราบรื่น ไม่สะดุด
โฆษกรัฐบาลเผย “นายก”กำชับ ระบบ Thailand Pass ต้องครบถ้วน ราบรื่น ไม่สะดุด โดยเฉพาะ SHA+ และแพคเกจเดินทาง ที่พัก และการตรวจโควิด 19
วันนี้(20พ.ย.64)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพล.อ.ประยุทธ์จันทร์โอชา นายกรัฐมนตรีได้ติดตามการดำเนินงานของระบบThailand Passอย่างใกล้ชิดเพื่ออำนวยความสะดวกนักเดินทางเข้าประเทศตามนโยบายเปิดประเทศรองรับการท่องเที่ยวและธุรกิจต่างๆพร้อมนำข้อชี้แนะมากำชับให้หน่วยงานนำไปแก้ไขดำเนินการเช่นการเสนอขายแพคเกจซึ่งการท่องเที่ยวแห่งประเทศไทยได้ดำเนินการให้โรงแรมSHA+มีโรงพยาบาลคู่ปฏิบัติการแล้วส่งข้อมูลให้กระทรวงการต่างประเทศเพื่อนำชื่อโรงแรมดังกล่าวขึ้นบนเวปThailand Passแล้วตั้งแต่วันที่7พฤศจิกายน2564 (แต่มีการเชื่อมข้อมูลโรงแรมSHA +กับThailand Passตั้งแต่วันที่1พฤศจิกายน2564)โดยบัญชีรายชื่อโรงแรมSHA+ที่มีโรงพยาบาลคู่ปฏิบัติจะมีการเชื่อมต่อเข้ากับระบบCOSTEด้วยและเจ้าหน้าที่โรงแรมสามารถลงข้อมูลการจองของนักท่องเที่ยวลงในระบบCOSTEเพื่อเป็นการยืนยันการจองโรงแรมที่พักของนักท่องเที่ยวในระบบThailand Passทั้งนี้จำนวนข้อมูลโรงแรมSHA Extra Plusที่ส่งให้COSTEและThailand Passมีจำนวน1,128โรงแรม
“นอกจากนี้การท่องเที่ยวฯยังได้ประสานและประชาสัมพันธ์ให้โรงแรมบริษัทOTAsอาทิAgoda, Booking.com , Expedia, AirBNBและTravel Agentsแล้วเรื่องการจัดทำแพกเกจที่มีรายการเสนอขายครบถ้วน(ค่าที่พัก+ค่าเดินทางจากสนามบิน+ค่าตรวจRT-PCR)ตัวอย่างการจองโรงแรมที่พักในหน้าเวปไซต์ของAgoda “นายธนกรกล่าว
________
วันพฤหัสบดีที่ 7 ตุลาคม 2564
ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม ร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 6 ผ่านระบบการประชุมทางไกล
ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคม ร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ ครั้งที่ 6 ผ่านระบบการประชุมทางไกล
เมื่อวันที่6ตุลาคม2564นายเนวินธุ์ช่อชัยทิพฐ์ผู้ช่วยรัฐมนตรีประจำกระทรวงดิจิทัลเพื่อเศรษฐกิจและสังคมได้เข้าร่วมพิธีเปิดการประชุมรัฐมนตรีอาเซียนด้านความมั่นคงปลอดภัยไซเบอร์ครั้งที่6 (The 6th ASEAN Ministerial Conference on Cybersecurity: AMCC)ผ่านระบบการประชุมทางไกลณห้องประชุมMDES 2ชั้น9กระทรวงดิจิทัลเพื่อเศรษฐกิจและสังคม ที่ประชุมร่วมหารือเกี่ยวกับแนวทางในการส่งเสริมความร่วมมือเพื่อป้องกันรับมือและลดความเสี่ยงจากภัยคุกคามทางไซเบอร์ในภูมิภาคอาเซียนจัดขึ้นเป็นประจำทุกปีโดยครั้งนี้H.E. Mrs. Josephine Teoรัฐมนตรีว่าการกระทรวงการสื่อสารและสารสนเทศของสาธารณรัฐสิงคโปร์ทำหน้าที่เป็นประธานการประชุมฯ
สำหรับการประชุมAMCCครั้งที่6ผู้แทนระดับรัฐมนตรีของประเทศสมาชิกอาเซียนได้ร่วมแสดงวิสัยทัศน์ในการขับเคลื่อนความร่วมมือด้านความมั่นคงปลอดภัยไซเบอร์ในอาเซียนการรับมือจากความท้าทายจากสภาวะการแพร่ระบาดของโรคโควิด- 19และแสดงความพร้อมในการสนับสนุนการดำเนินงานความร่วมมือด้านความมั่นคงปลอดภัยทางไซเบอร์โดยเฉพาะการจัดทำยุทธศาสตร์ความร่วมมือด้านความมั่นคงปลอดภัยไซเบอร์ของอาเซียนปีค.ศ. 2021 - 2025การจัดตั้งกลไกการประสานงานความร่วมมือระหว่างศูนย์ประสานการรักษาความมั่นคงปลอดภัยระบบคอมพิวเตอร์(CERT)การพัฒนาตารางข้อริเริ่มในการดำเนินการตามแผนปฏิบัติการระดับภูมิภาคด้านบรรทัดฐานความรับผิดชอบบนโลกไซเบอร์นอกจากนี้ผู้แทนรัฐมนตรีจากประเทศสมาชิกอาเซียนได้ร่วมแสดงความยินดีกับการเปิดตัวอาคารใหม่ของศูนย์พัฒนาบุคลากรไซเบอร์ของสิงคโปร์(ASEAN - Singapore Cybersecurity Centre of Excellence: ASCCE)เพื่อรองรับความต้องการในการพัฒนาศักยภาพและทักษะด้านความมั่นคงปลอดภัยทางไซเบอร์ให้กับบุคลากรในภูมิภาคอาเซียนต่อไป
*************
วันจันทร์ที่ 30 สิงหาคม 2564
ไทยปรับปรุงมาตรการดึงดูดนักลงทุนจากทั่วโลก
วันจันทร์ที่ 30 สิงหาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลปรับปรุงสิทธิประโยชน์เพื่อดึงดูดนักลงทุนจากทั่วโลกให้เข้ามาลงทุนในประเทศไทยด้วยการยกเว้นภาษี 1-3 เท่า เป็นระยะเวลาสูงสุด 3 ปี สำหรับ การทำวิจัยและพัฒนา การฝึกอบรม หรือฝึกการทำงานเพื่อพัฒนาทักษะทางเทคโนโลยีและนวัตกรรมแก่นักศึกษาฝึกงาน ค่าธรรมเนียมการใช้สิทธิเทคโนโลยีที่พัฒนาในประเทศ การฝึกอบรมด้านเทคโนโลยีขั้นสูง การพัฒนาผู้ผลิตวัตถุดิบหรือชิ้นส่วนในประเทศ และการออกแบบผลิตภัณฑ์และบรรจุภัณฑ์ โดยครึ่งปีแรกที่ผ่านมามีโครงการขอรับการส่งเสริมการลงทุนกว่า 800 โครงการ คิดเป็นมูลค่าเงินลงทุนกว่า 3 แสนล้านบาท โดยประเทศที่ขอรับการส่งเสริมการลงทุนในมูลค่ามากที่สุด 3 อันดับแรก คือ ญี่ปุ่น สหรัฐอเมริกา และจีน
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอาทิตย์ที่ 4 กรกฎาคม 2564
เสริมทัพส่งออกโต! รัฐบาลเดินหน้าอุตสาหกรรมดิจิทัลคอนเทนต์ไทยสู่ตลาดโลก ซีรี่วายและเกมมาแรงในภูมิภาค
เสริมทัพส่งออกโต! รัฐบาลเดินหน้าอุตสาหกรรมดิจิทัลคอนเทนต์ไทยสู่ตลาดโลก ซีรี่วายและเกมมาแรงในภูมิภาค
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ภายใต้การชะลอตัวของสภาพเศรษฐกิจในประเทศ แต่ตัวเลขการส่งออกมีการขยายตัวต่อเนื่องนับตั้งแต่ต้นปี64 โดยเฉพาะภาคการเกษตร ในขณะที่อุตสาหกรรมดิจิทัลคอนเทนต์ถือเป็นหนึ่งในอุตสาหกรรมดาวเด่นที่มีศักยภาพส่งออกสูงและเป็นที่นิยมในภูมิภาค มีอัตราการเติบโตเฉลี่ยมากกว่าร้อยละสิบ ในปี 63 คิดเป็นมูลค่ารวมมากว่าสามหมื่นล้านบาท ซึ่งกระทรวงพาณิชย์ได้เดินหน้าขับเคลื่อนสู่เป้าหมายให้ประเทศไทยเป็นแหล่งผลิตอุตสาหกรรมดิจิทัลคอนเทนต์ครอบคลุม ภาพยนตร์/ซี่รี่ออนไลน์ แอนิเมชั่น เกม การ์ตูน และคาแรคเตอร์ เป็นต้น โดยกำหนดแผนดำเนินการในช่วงครึ่งปีหลัง ซึ่งประกอบด้วย การพัฒนาผู้ประกอบการทั้งด้านการสร้างองค์ความรู้ การสร้างแรงบันดาลใจ การขยายตลาดต่างประเทศ รวมถึงการขายผลงานและเจรจาผ่านระบบออนไลน์ ที่คาดว่าจะนำไปสู่การซื้อขายผลงานของผู้ประกอบการไทย มูลค่ารวมประมาณ 3.6 พันล้านบาท ตลาดที่มีศัยภาพของผู้ประกอบการไทย คือ ตลาดญี่ปุ่น เกาหลี และไต้หวัน เนื่องจากมีอุตสาหกรรมดิจิทัลคอนเทนต์ขนาดใหญ่ทั้งด้านแอนิเมชั่นและคาแรคเตอร์ และมีแนวโน้มที่จะว่าจ้างผู้ประกอบการต่างชาติอย่างต่อเนื่อง ทั้งในรูปแบบการจ้างผลิตและร่วมกันผลิต
ล่าสุด กระทรวงพาณิชย์จัดโครงการส่งเสริมผู้ผลิตคอนเทนต์ซี่รี่วาย (ซีรี่ย์ละครเกี่ยวกับความรักวัยรุ่นเพศเดียวกัน) เมื่อ 29 – 30 มิ.ย. ที่ผ่านมา มีผู้ประกอบการคอนเทนต์วายของไทยเข้าร่วมจำนวน 10 ราย เกิดการนัดหมายเจรจาธุรกิจรวมกว่า 158 นัดหมาย ทำรายได้ทะลุเป้ากว่า 360 ล้านบาท ทั้งนี้ในช่วง 2 ปีหลัง ผลงานของผู้ประกอบการไทย ได้รับความสนใจอย่างมากในตลาดต่างประเทศ อาทิ จีน ญี่ปุ่น ไต้หวัน ฟิลิปปินส์ อินโดนีเซีย และลาตินอเมริกา มีมูลค่าตลาดรวมกว่า 1 พันล้านบาท ถือได้ว่าประเทศไทยเป็นหนึ่งในผู้นำด้านการผลิตคอนเทนท์ซีรีวายระดับโลกและเป็นอันดับหนึ่งในเอเซีย ซึ่งในปีที่ผ่านมามีผู้ชมเพิ่มขึ้นกว่า 328% ผ่านแพลตฟอร์มออนไลน์ต่างๆ
นางสาวรัชดา ยังกล่าวถึงอุตสาหกรรมเกมซึ่งเป็นส่วนหนึ่งของอุตสาหกรรมดิจิทัลคอนเทนต์ด้วยว่า กำลังเติบโตอย่างรวดเร็วตามการพัฒนาของเทคโนโลยี และประเทศไทยไทยถือเป็นที่หนึ่งในอาเซียน มีโอกาสขยายสู่ตลาดโลก ทั้งนี้ สำนักงานส่งเสริมเศรษฐกิจดิจิทัล (ดีป้า) รายงานว่า ปีที่แล้ว อุตสาหกรรมเกมในประเทศ ขยายตัวสูงขึ้น14-15% คิดเป็นมูลค่า 29,000 ล้านบาท เนื่องจากวิกฤติโควิด คนอยู่บ้านมากขึ้น เกมเข้ามาช่วยแก้เหงาและคลายเครียด โดยสำนักงานฯ ได้เดินหน้าและจับมือกับสมาคมอุตสาหกรรมซอฟต์แวร์เกมไทย เพื่อพัฒนาศักยภาพนักพัฒนาเกมไทย และขับเคลื่อนงานภายใต้แผนการส่งเสริมระบบนิเวศของอุตสาหกรรมเกมไทย ปี2564- 2565 อาทิ จัดตั้งบริษัทเอเย่นต์ส่งออกเกมไทยไปต่างประเทศ สร้างศูนย์บ่มเพาะสตาร์ตอัพเกมใน “ไทยแลนด์ ดิจิทัล วัลเลย์” ที่เขตส่งเสริมอุตสาหกรรมและนวัตกรรมดิจิทัล (EECd)
“อุตสาหกรรมดิจิทัลคอนเทนต์เป็นอุตสาหกรรมที่เติบโตต่อเนื่อง และสามารถสร้างรายได้เข้าประเทศได้อีกมาก รัฐบาลพร้อมให้การสนับสนุนแก่ผู้ประกอบการไทยมีพื้นที่ในตลาดระดับโลก ซึ่งที่ผ่านมามีความร่วมือภาครัฐและเอกชน สร้างกลไกส่งเสริมและการพัฒนาบุคลากร เพื่อผู้ประกอบการมีศักยภาพทั้งการผลิตและการเข้าถึงตลาดมากยิ่งขึ้น และที่สำคัญ ผู้ประกอบการไทยควรตระหนักว่าตนเองมีศักยภาพสามารถไปไกลถึงตลาดระดับโลกได้ เพราะขณะนี้ก็มีศักยภาพสูงเป็นผู้นำในอาเซียนและระดับต้นของภูมิภาค การเจาะตลาดสากลจึงเป็นสิ่งที่ไม่เกินความสามารถของคนไทยอย่างแน่นอน” นางสาวรัชดา กล่าว
วันอาทิตย์ที่ 23 มกราคม 2565
“คมนาคม” เร่งพัฒนา Smart Port ท่าเรือแหลมฉบัง สู่การเป็นเมืองอัจฉริยะ (Smart City)
.....
กระทรวงคมนาคม เดินหน้าพัฒนาท่าเรืออัจฉริยะ (Smart Port) ในพื้นที่ท่าเรือแหลมฉบัง จ.ชลบุรี สู่การเป็นเมืองอัจฉริยะ (Smart City) ด้วยนโยบายการบริหารการจราจรและการบูรณาการข้อมูลเทคโนโลยีดิจิทัลระยะ 3 ปี เชื่อมโยงข้อมูลขนส่งทั้งทางถนน - เรือ - ราง
.
โครงการพัฒนา Smart City ท่าเรือแหลมฉบัง ประกอบด้วย การส่งเสริมการบูรณาการข้อมูลกับหน่วยงาน เช่น สายเรือ ผู้ประกอบการท่าเทียบเรือ กรมศุลกากร ผู้ประกอบการขนส่งสินค้า/ การพัฒนาระบบการบริหารจัดการท่าเรืออัจฉริยะ (Smart Port)/ ระบบอิเล็กทรอนิกส์ที่ช่วยบริหารเวลารถบรรทุกสินค้าเข้าออก (Truck Queue) เป็นต้น
.
เพื่อพัฒนาระบบท่าเรืออัจฉริยะ (Smart Port System) ต่อยอดการใช้ประโยชน์จากข้อมูลให้มีประสิทธิภาพ เพิ่มความคล่องตัวในการจัดการตู้คอนเทนเนอร์ ช่วยลดต้นทุนโลจิสติกส์ แก้ปัญหาการจราจร ลดมลภาวะและปัญหาสิ่งแวดล้อม และเพิ่มคุณภาพชีวิตให้ชุมชนรอบท่าเรือฯ ต่อไป
#ไทยคู่ฟ้า#ร่วมต้านโควิด19
-------------------
วันศุกร์ที่ 29 ตุลาคม 2564
ผลการประชุมคณะกรรมการ PPP ครั้งที่ 4/2564
คณะกรรมการ PPP เห็นชอบการนำข้อตกลงคุณธรรม (Integrity Pact) มาใช้กับโครงการ PPP ยกระดับความโปร่งใส เสริมความเชื่อมั่นนักลงทุน พร้อมเร่งรัดโครงการในกลุ่ม High Priority ให้ลงทุนได้ตามแผนงาน
นางปานทิพย์ ศรีพิมล ผู้อำนวยการสำนักงานคณะกรรมการนโยบายรัฐวิสาหกิจ (สคร.) กรรมการและเลขานุการคณะกรรมการนโยบายการร่วมลงทุนระหว่างรัฐและเอกชน (คณะกรรมการ PPP) เปิดเผยผลการประชุมคณะกรรมการ PPP ครั้งที่ 4/2564 เมื่อวันศุกร์ที่ 29 ตุลาคม 2564 โดยมีนายสุพัฒนพงษ์ พันธ์มีเชาว์ รองนายกรัฐมนตรี เป็นประธาน ซึ่งมีผลการประชุมสรุปได้ดังนี้
1. คณะกรรมการ PPP เห็นชอบหลักการแนวทางปฏิบัติ รวมทั้งประกาศ สคร. สำหรับการนำข้อตกลงคุณธรรม (Integrity Pact) มาใช้กับโครงการร่วมลงทุนที่ดำเนินการตามพระราชบัญญัติการร่วมลงทุนระหว่างรัฐและเอกชน พ.ศ. 2562 (พ.ร.บ. การร่วมลงทุนฯ ปี 2562) ในขั้นตอนของการคัดเลือกเอกชน โดยกำหนดให้หน่วยงานเจ้าของโครงการต้องจัดให้มีการดำเนินการจัดทำข้อตกลงคุณธรรมในโครงการร่วมลงทุนที่มีมูลค่าตั้งแต่ห้าพันล้านบาทขึ้นไป หรือโครงการร่วมลงทุนที่คณะกรรมการ PPP พิจารณาเห็นสมควร โดยในชั้นของการคัดเลือกเอกชน จะมีผู้สังเกตการณ์ที่มีความรู้ความสามารถ และไม่มีส่วนได้เสียกับโครงการ ซึ่งผ่านการคัดเลือกจากหน่วยงานที่ สคร. มอบหมาย
เข้าร่วมสังเกตการณ์ตั้งแต่ในขั้นตอนการจัดทำร่างประกาศเชิญชวน ร่างเอกสารสำหรับการคัดเลือกเอกชน และร่างสัญญาร่วมลงทุน เพื่อรายงานผลการดำเนินงานตามข้อตกลงคุณธรรม ประกอบการนำเสนอผลการคัดเลือกเอกชนให้กระทรวงเจ้าสังกัดพิจารณาให้ความเห็นชอบ ก่อนนำเสนอคณะรัฐมนตรีพิจารณาต่อไป ทั้งนี้ การนำข้อตกลงคุณธรรม (Integrity Pact) มาปรับใช้กับโครงการร่วมลงทุน จะช่วยส่งเสริมให้เกิดความโปร่งใสและตรวจสอบได้ในการดำเนินโครงการ รวมถึงกระบวนการตัดสินใจที่เกี่ยวข้อง ซึ่งเป็นหนึ่งในเป้าประสงค์สำคัญของการร่วมลงทุนตามมาตรา 6 แห่ง พ.ร.บ. การร่วมลงทุนฯ ปี 2562 และยังช่วยสร้างความเชื่อมั่นให้กับนักลงทุนภาคเอกชนมากขึ้น
2. คณะกรรมการ PPP มอบหมายให้กระทรวงเจ้าสังกัด หน่วยงานเจ้าของโครงการ และ สคร. ทำหน้าที่เร่งรัดโครงการในกลุ่มที่มีความสำคัญและจำเป็นเร่งด่วน (High Priority PPP Project) ภายใต้แผนการจัดทำโครงการร่วมลงทุน พ.ศ. 2563 - 2570 ให้เป็นไปตามกรอบระยะเวลาและแล้วเสร็จตามกำหนด เพื่อกระตุ้นการลงทุนของประเทศในภาพรวม ลดข้อจำกัดการลงทุนจากเงินงบประมาณแผ่นดินและเงินกู้ รวมทั้งสร้างเม็ดเงินหมุนเวียนในระบบเศรษฐกิจเพิ่มขึ้น
3. คณะกรรมการ PPP มีมติเห็นชอบให้โครงการให้บริการลานจอดและอุปกรณ์ภาคพื้น การให้บริการผู้โดยสารภาคพื้น และกิจการอื่นๆ ที่เกี่ยวเนื่อง ณ ท่าอากาศยานสุวรรณภูมิ ของบริษัท ท่าอากาศยานไทย จำกัด (มหาชน) ซึ่งเป็นโครงการขนาดกลางที่มีมูลค่า 4,374 ล้านบาท ถือปฏิบัติตาม พ.ร.บ. การร่วมลงทุนฯ ปี 2562 แบบเต็มรูปแบบ เนื่องจากรัฐมีสัดส่วนการลงทุนในโครงการอยู่ในระดับสูง และโครงการอาจมีผลกระทบต่อการดำเนินงานของอุตสาหกรรมการบินในภาพรวม ทั้งนี้ เพื่อให้การจัดทำและดำเนินโครงการดังกล่าวในขั้นตอนต่อไป
เป็นไปด้วยความโปร่งใสและมีความรอบคอบ
วันศุกร์ที่ 13 พฤษภาคม 2565
รมว.สุชาติ สั่งลุยทำมาตรฐานฝีมือผู้ฝึกสอนมวยไทย
นายสุชาติ ชมกลิ่น รัฐมนตรีว่าการกระทรวงแรงงาน มอบหมายกรมพัฒนาฝีมือแรงงานเดินหน้าทำมาตรฐานฝีมือแรงงานแห่งชาติ ผู้ฝึกสอนมวยไทย ระดมสมองผู้เชี่ยวชาญกำหนดทักษะที่จำเป็น ย้ำ !  มวยไทย เอกลักษณ์ไทยที่ต่างชาติสนใจ
นายสุชาติ เปิดเผยว่า รัฐบาลภายใต้การนำของพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ต้องการสนับสนุนมวยไทย เป็น Soft Power สู่เวทีโลก และพัฒนามวยไทยให้มี มูลค่าเพิ่ม สามารถสร้างรายได้ให้กับคนไทยทั้งในประเทศและต่างประเทศ ซึ่งชาวต่างชาติให้ความสนใจศิลปะมวยไทยเป็นอย่างมาก จึงมีแรงงานไทยที่สนใจเข้าไปทำงานในต่างประเทศอาชีพผู้ฝึกสอนมวยไทย ถือเป็นโอกาสที่ดีของประเทศไทยที่จะส่งเสริมให้ต่างประเทศได้รู้จักมวยไทยอย่างแพร่หลาย ซึ่งมวยไทยสามารถสร้างอาชีพและรายได้ให้แก่ผู้ที่เป็นนักมวยอาชีพ หรือเป็นนักกีฬามวยไทย ก็มีเงินสนับสนุน ช่วยสร้างรายได้ให้แก่ผู้ที่ประกอบอาชีพด้านนี้ ผู้ทำหน้าที่ฝึกสอนจึงจำเป็นต้องมีใบการันตีความรู้ความสามารถ การกำหนดมาตรฐานฝีมือว่าผู้ที่จะทำหน้าที่สอนมวยไทย ควรมีทักษะอะไรบ้างระดับไหน จึงมีความจำเป็นอย่างมาก
นายสุชาติ กล่าวต่อไปว่า ได้รับรายงานจากอธิบดีกรมพัฒนาฝีมือแรงงาน (นายประทีป ทรงลำยอง) ว่า กรมพัฒนาฝีมือแรงงานมีการจัดทำมาตรฐานฝีมือแรงงานแห่งชาติ สาขา ผู้ฝึกสอนมวยไทย เพื่อให้ผู้ที่จะทำหน้าที่ฝึกสอนนักมวย ต้องมีความรู้และทักษะด้านมวยไทยเพื่อสร้างนักมวยที่ได้มาตรฐาน จึงจัดสัมมนาผู้เชี่ยวชาญจัดทำมาตรฐานฝีมือแรงงานแห่งชาติ สาขา ผู้ฝึกสอนมวยไทย เพื่อวิเคราะห์ถึงสมรรถนะของผู้ฝึกสอนมวยไทย ว่าควรต้องมีทักษะและความรู้ในด้านใดบ้าง หลังจากนั้นจะเสนอให้คณะอนุกรรมการกำหนดมาตรฐานฝีมือแรงงานแห่งชาติพิจารณา ลำดับต่อไปจะเข้าสู่กระบวนการจัดทำประชาพิจารณ์เพื่อให้ผู้ที่อยู่ในอาชีพเดียวกันได้มีโอกาสแสดงความคิดเห็น เสนอแนะข้อมูลที่เป็นประโยชน์เกี่ยวกับการกำหนดสมรรถนะของผู้ฝึกสอนมวยไทย แล้วเสนอขอความเห็นชอบจากคณะกรรมการส่งเสริมการพัฒนาฝีมือแรงงาน เมื่อผ่านทุกขั้นตอนแล้ว จึงประกาศใน ราชกิจจานุเบกษา พร้อมผลักดันให้นานาประเทศให้การยอมรับมาตรฐานฝีมือแรงงานแห่งชาติที่ประเทศไทยกำหนด เมื่อแรงงานไทยเข้าไปทำงานในอาชีพนี้ จะได้รับค่าจ้างที่สูง หรือสามารถเปิดค่ายมวยที่ต่างประเทศได้ นอกจากชาวต่างชาติจะรู้จักมวยไทยมากขึ้นแล้ว ยังเปิดตลาดการทำงานในต่างประเทศให้แก่พี่น้องแรงงานไทยมีอาชีพและรายได้มากขึ้นอีกด้วย
นายประทีป กล่าวเพิ่มเติมว่า ข้อมูลเบื้องต้นทราบว่ามีแรงงานไทยไปทำงานที่เกี่ยวข้องกับมวยไทยในต่างประเทศกว่า 6,000 คน หากแรงงานกลุ่มนี้มีหนังสือรับรองมาตรฐานฝีมือแรงงาน สาขา ผู้ฝึกสอนมวยไทย จะช่วยสร้างการยอมรับในต่างประเทศสามารถเปิดเป็นสถานที่เปิดสอนมวยไทยได้ ซึ่งกรมพัฒนาฝีมือแรงงาน จะเร่งดำเนินการให้เสร็จสมบูรณ์ ตามนโยบายของรัฐบาลและที่รัฐมนตรีว่าการกระทรวงแรงงานมอบหมาย เพื่อเพิ่มตลาดแรงงานในต่างประเทศให้มากขึ้น
วันพุธที่ 25 พฤษภาคม 2565
รมต.อนุชา รับมอบหนังสือสภาสื่อออนไลน์ จี้ตรวจสอบหมอปลาให้ร้ายหลวงปู่แสง ทำวงการสงฆ์เสื่อมเสีย
รมต.อนุชา รับมอบหนังสือสภาสื่อออนไลน์ จี้ตรวจสอบหมอปลาให้ร้ายหลวงปู่แสง ทำวงการสงฆ์เสื่อมเสีย
วันนี้ (25 พฤษภาคม 2565) เวลา 15.00 น. ณ อาคารรัฐสภา นายอนุชา นาคาศัย รัฐมนตรีประจำสำนักนายกรัฐมนตรี รับมอบหนังสือจากสภาสื่อออนไลน์เพื่อความยุติธรรมไทย นำโดย นายกริช พลเดชวิสัย เลขาธิการสภาสื่อออนไลน์เพื่อความยุติธรรมไทย ขอให้ช่วยตรวจสอบกรณี นายจีรพันธ์ เพชรขาว หรือหมอปลาและพวก กระทำการไม่เหมาะสม บุกเข้าไปภายในที่พักสงฆ์ดงสว่างธรรม ต.โคกนาโก อ.ป่าติ้ว จ.ยโสธร ใช้ถ้อยคำไม่สุภาพให้ร้ายหลวงปู่แสง ญาณวโร และสร้างพยานหลักฐานเท็จ โดยมีนายอนุชา น้อยวงษ์ สมาชิกสภาผู้แทนราษฎรจังหวัดพิษณุโลก นายชูศักดิ์ คีรีมาศทอง สมาชิกสภาผู้แทนราษฎรจังหวัดสุโขทัย และนายภูดิท อินสุวรรณ์ สมาชิกสภาผู้แทนราษฎรจังหวัดพิจิตร เข้าร่วม
จากกรณีดังกล่าวสภาสื่อออนไลน์เพื่อความยุติธรรมไทย พร้อมด้วยเครือข่าย 67 แห่ง มีความเห็นว่ากรณีที่หมอปลาและพวกได้กระทำไป ส่งผลกระทบต่อความเชื่อมั่นและศรัทธาต่อพระพุทธศาสนา สร้างความเสื่อมเสียและก่อให้เกิดความแตกแยกในสังคม จึงเป็นสาเหตุให้มีการรวมกลุ่มกันเพื่อยื่นหนังสือต่อรัฐมนตรีประจำสำนักนายกรัฐมนตรี ในฐานะที่กำกับดูแลสำนักงานพระพุทธศาสนาแห่งชาติ โดยขอให้เร่งดำเนินการตรวจสอบกรณีดังกล่าวโดยด่วน
รัฐมนตรีประจำสำนักนายกรัฐมนตรี กล่าวยืนยันต่อกรณีดังกล่าวว่า ได้มอบหมายให้สำนักงานพระพุทธศาสนาแห่งชาติดำเนินคดีตามกฎหมายต่อไป พร้อมกล่าวขอบคุณเครือข่ายภาคประชาชนที่มีความห่วงใยและร่วมกันทำนุบำรุงพระพุทธศาสนา ซึ่งเป็นศาสนาหลักของประเทศ ภายหลังเกิดเหตุการดังกล่าว ตนในฐานะที่กำกับดูแลสำนักงานพระพุทธศาสนาแห่งชาติ ได้มีการหารือคณะผู้บริหารทั้งส่วนกลางและส่วนภูมิภาค โดยกำชับให้พื้นที่ประสานความร่วมมือกับพระสังฆาธิการในพื้นที่ปกครองคณะสงฆ์ (เจ้าคณะตำบล เจ้าคณะอำเภอ เจ้าคณะจังหวัด) อย่างใกล้ชิด เพื่อสอดส่องดูแลบุคคลที่อาจเป็นภัยหรือสร้างความเสื่อมเสียต่อพระพุทธศาสนา ขณะที่ในวงการสงฆ์เองก็ได้มีบทบัญญัติพระวินัยของคณะสงฆ์อย่างชัดเจน ซึ่งหากพระสงฆ์กระทำผิดหรือไม่เหมาะสมอย่างหนึ่งอย่างใด จะเป็นไปตามกฎเกณฑ์ที่คณะสงฆ์ได้กำหนดและได้ระบุบทลงโทษไว้ ตามที่มีการถือปฏิบัติมากว่า 2,500 ปี ในส่วนของการกระทำที่มีการกล่าวหาหรือประจานคณะสงฆ์นั้น เป็นสิ่งที่ไม่ควรปฏิบัติอย่างยิ่ง โดยอาจทำให้สังคมเกิดความเข้าใจผิด และทำให้ภาพลักษณ์ของพระพุทธศาสนาเสียหาย
รัฐมนตรีประจำสำนักนายกรัฐมนตรี กล่าวเพิ่มเติมว่า หากพี่น้องประชาชนท่านใดพบเห็นการกระทำดังเช่นกรณีของหมอปลา ขอให้แจ้งมายังสำนักงานพระพุทธศาสนาแห่งชาติ พร้อมขอให้ชาวพุทธร่วมกันทำนุบำรุงพระพุทธศาสนา ไม่ให้กลุ่มผู้ไม่หวังดียุแยงให้เกิดความเสื่อมเสียเช่นนี้อีก
..................
วันพุธที่ 28 กรกฎาคม 2564
ศูนย์ฉีดวัคซีนกลางบางซื่อ เร่งจัดระเบียบผู้เข้ารับวัคซีนลดความแออัดตามข้อสั่งการนายกรัฐมนตรี “ศักดิ์สยาม” เผยตั้งแต่ 1 ส.ค. จะเริ่มดีขึ้นหลังใช้ระบบนัดหมาย
รองโฆษกรัฐบาลเผยศูนย์ฉีดวัคซีนกลางบางซื่อเร่งจัดระเบียบผู้เข้ารับวัคซีนลดความแออัดตามข้อสั่งการนายกรัฐมนตรี “ศักดิ์สยาม” เผยตั้งแต่ 1 ส.ค. จะเริ่มดีขึ้นหลังใช้ระบบนัดหมาย
วันที่28ก.ค. 2564 น.ส.ไตรศลีไตรสรณกุลรองโฆษกประจำสำนักนายกรัฐมนตรีกล่าวว่าตามที่พล.อ.ประยุทธ์จันทร์โอชานายกรัฐมนตรีและรมว.กลาโหมได้มีข้อสั่งการให้เสริมการจัดระเบียบการให้บริการเพิ่มมาตรการเว้นระยะห่างลดความแออัดสำหรับประชาชนที่เข้ารับวัคซีนณศูนย์ฉีดวัคซีนกลางบางซื่อวันนี้กระทรวงคมนาคมได้ร่วมกับหน่วยงานที่เกี่ยวข้องดำเนินการจัดระเบียบพื้นที่เพื่อลดความแออัดลง
ทั้งนี้นายศักดิ์สยามชิดชอบรมว.คมนาคม ระบุว่าตั้งแต่วันที่1ส.ค. 2564เป็นต้นไปสถานการณ์ความแออัดของผู้เข้ารับวัคซีนจะดีขึ้นเนื่องจากจะเริ่มใช้ระบบนัดหมายโดยผู้ที่จะเดินทางมารับวัคซีนจะมีวันเวลานัดที่ชัดเจนมีการย้ำเรื่องการไม่มาก่อนเวลาเพื่อลดการรวมตัวของประชาชน
รมว.คมนาคมกล่าวว่าล่าสุดพญ.มิ่งขวัญวิชัยดิษฐผู้อำนวยการศูนย์ฉีดวัคซีนกลางบางซื่อได้รายงานให้ทราบว่าได้เกิดกรณีการทุจริตการจองคิวเพื่อขอเข้ารับวัคซีนโดยมีการแฮ็กระบบของบริษัทเครือข่ายมือถือแห่งหนึ่งเพื่อนำโควตาวัคซีนไปขายสิทธิต่อโดยมีการจ่ายค่าหัวรายละ500 – 1,000บาทแต่เนื่องจากบริษัทมีระบบการตรวจสอบที่เข้มงวดจึงสามารถตรวจสอบพบความผิดปกติขณะนี้ได้มีการแจ้งความดำเนินคดีแล้วเรียบร้อยหากสอบสวนแล้วพบว่าทำผิดจริงจะต้องโทษจำคุก3-10ปีและขณะนี้กำลังสอบเพิ่มเติมว่ามีเจ้าหน้าที่รัฐร่วมรู้เห็นหรือไม่หากมีจะต้องรับโทษตามมาตรา157ประมวลกฎหมายอาญาด้วย
สำหรับประชาชนผู้ที่ซื้อสิทธิมารับวัคซีนกรณีที่ให้ความร่วมมือในการข้อมูลและหลักฐานการโอนเงินการติดต่อกับตัวกลางหรือผู้กระทำทางการจะกันเป็นพยานจะฉีดให้แต่หากไม่ให้ความร่วมมือก็ไม่ฉีดวัคซีนให้และถือว่าเป็นผู้กระทำผิดตามกฎหมายเช่นเดียวกัน
“ขอให้ประชาชนทุกท่านลงทะเบียนตามระบบอย่าหลงเชื่อผู้ที่นำสิทธิต่างๆมาเสนอขายให้เพราะบริษัทเครือข่ายมือถือที่เข้ามาร่วมให้บริการลงทะเบียนมีระบบการตรวจสอบที่เข้มงวดเมื่อถูกตรวจสอบได้ท่านจะต้องถูกตัดสิทธิเพื่อไปเข้าระบบที่ถูกต้องใหม่อีกครั้งจะทำให้เสียทั้งเงินเสียเวลาและอาจตกเป็นผู้ทำผิดกฎหมายแต่หากเข้าตามระบบทุกคนจะได้รับวัคซีนตามการจัดกลุ่มลำดับความเสี่ยงอย่างแน่นอนเพราะรัฐบาลมีนโยบายรัฐบาลจัดหาวัคซีนให้ประชาชนทุกคน”นายศักดิ์สยามกล่าว
__________
วันอังคารที่ 5 กรกฎาคม 2565
​ครม.เห็นชอบให้ประเทศไทยเข้าร่วมเป็นสมาชิกโครงการ The Asia Initiative เพื่อแลกเปลี่ยนข้อมูลภาษีกับประเทศในเอเชียเพิ่มประสิทธิภาพการจัดเก็บภาษีระหว่างประเทศ
​ครม.เห็นชอบให้ประเทศไทยเข้าร่วมเป็นสมาชิกโครงการ The Asia Initiative เพื่อแลกเปลี่ยนข้อมูลภาษีกับประเทศในเอเชียเพิ่มประสิทธิภาพการจัดเก็บภาษีระหว่างประเทศ
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 5 ก.ค. 2565 ได้เห็นชอบให้ประเทศไทยเข้าร่วมเป็นสมาชิกในโครงการ The Asia Initiative โครงการที่ก่อตั้งขึ้นโดย Global Forum on Transparency and Exchange of Information for Tax Purposes หรือ Global Forum ซึ่งเป็นกรอบความร่วมมือเกี่ยวกับการแลกเปลี่ยนข้อมูลภาษีระหว่างประเทศขององค์การเพื่อความร่วมมือทางเศรษฐกิจและการพัฒนา หรือ OECD
สาระสำคัญของโครงการ The Asia Initiative จะเป็นการดำเนินตามมาตรฐานสากลด้านความโปร่งใสทางภาษี เพื่อประสิทธิภาพในการจัดการกับปัญหาหลบเลี่ยงภาษีและทำธุรกรรมทางการเงินระหว่างประเทศที่ผิดกฎหมาย ผ่านความร่วมมือระหว่างสมาชิกในภูมิภาคเอเชีย ทั้งในส่วนของการกำหนดมาตรฐานเพื่อสร้างความโปร่งใสทางภาษี การร่วมกันจัดกิจกรรมพัฒนาขีดความสามารถของหน่วยจัดเก็บภาษีในเอเชีย การใช้ประโยชน์สูงสุดจากการเข้าร่วมเป็นภาคีในความตกลงพหุภาคี (Multilateral Convention on Mutual Administrative Assistance in Tax Matters :MAC) ของประเทศที่เข้าร่วมโครงการ
ทั้งนี้ โครงการ The Asia Initiative จะมีระยะเวลา 4 ปี ตั้งแต่ 2565-2569 โดย Global Forum ได้เชิญประเทศสมาชิกในเอเชียรวมถึงประเทศไทยเข้าร่วมโครงการนี้ โดยประโยชน์ที่ไทยจะได้รับจากการเข้าร่วมโครงการ คือการได้ยกระดับการดำเนินการด้านแลกเปลี่ยนข้อมูลทั้งส่วนของแบบร้องขอ ข้อมูลการเงินแบบอัตโนมัติ เพื่อเป็นเครื่องมือบริหารจัดเก็บภาษีระหว่างประเทศให้มีประสิทธิภาพสูงสุด
นอกจากนี้ ยังเป็นการแสดงจุดยืนประเทศไทยในการยกระดับการแลกเปลี่ยนข้อมูลทางภาษีระหว่างประเทศตามมาตราฐานสากล รวมถึงได้ศึกษานโยบายและมาตรการบริหารการจัดเก็บภาษี การพัฒนาศักยภาพเจ้าหน้าที่ผ่านการแลกเปลี่ยนประสบการณ์จากประเทศต่างๆ ในเอเชีย
วันศุกร์ที่ 11 มีนาคม 2565
รมต.อนุชา ชูเชียงใหม่ไนท์ซาฟารีเป็นต้นแบบพึ่งพาตนเอง สร้างรายให้พื้นที่ พร้อมผลักดันให้เป็นองค์การมหาชน
รมต.อนุชา ชูเชียงใหม่ไนท์ซาฟารีเป็นต้นแบบพึ่งพาตนเอง สร้างรายให้พื้นที่ พร้อมผลักดันให้เป็นองค์การมหาชน
วันนี้ (11 มีนาคม 2565) นายอนุชา นาคาศัย รัฐมนตรีประจำสำนักนายกรัฐมนตรี นำคณะประกอบด้วย นายชาญกฤช เดชวิทักษ์ ผู้ช่วยรัฐมนตรีประจำสำนักนายกรัฐมนตรี นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายเบญจพล นาคประเสริฐ ผู้อำนวยการสำนักงานกองทุนหมู่บ้านและชุมชนเมืองแห่งชาติ ลงพื้นที่จังหวัดเชียงใหม่ เพื่อตรวจติดตามการดำเนินงานของสำนักงานพัฒนาพิงคนคร (องค์การมหาชน) โดยมี นายศักดิ์ชัย คุณานุวัฒน์ชัยเดช รองผู้ว่าราชการจังหวัดเชียงใหม่ รศ.ดร.ณอคุณ สิทธิพงศ์ ประธานคณะกรรมการสำนักงานพัฒนาพิงคนคร (องค์การมหาชน) นายสายสิทธิ์ เจตสิกทัต ปฏิบัติหน้าที่แทน ผู้อำนวยการสำนักงานพัฒนาพิงคนคร (องค์การมหาชน) คณะผู้บริหารและเจ้าหน้าที่ร่วมต้อนรับ
ภายหลังการรับฟังบรรยายสรุปการนำเสนอจากคณะผู้บริหารการดำเนินงานของสำนักงานพัฒนาพิงคนคร รัฐมนตรีประจำสำนักนายกรัฐมนตรี กล่าวชื่นชมเชียงใหม่ไนท์ซาฟารีว่า เป็นองค์กรที่สามารถช่วยเหลือตัวเองโดยไม่ต้องพึ่งพาอาศัยงบประมาณจากภาครัฐ สามารถผ่านวิกฤตต่าง ๆ มาได้ แสดงให้เห็นถึงศักยภาพในการบริหาร หวังให้เป็นการท่องเที่ยวที่น่าสนใจ น่าตื่นเต้น น่าค้นหาระดับโลก เป็น Theme Park ที่สร้างรายได้จากการท่องเที่ยวเข้าสู่ประเทศ และมุ่งหวังให้เป็นต้นแบบการท่องเที่ยวที่สร้างความสุขแก่ประชาชน เป็นการจุดประกายแหล่งท่องเที่ยวในอนาคตอีกหลายพื้นที่ให้สามารถพึ่งพาตนเองและสร้างรายได้สู่ท้องถิ่น
รัฐมนตรีประจำสำนักนายกรัฐมนตรี กล่าวเพิ่มเติมว่า ด้วยศักยภาพของเชียงใหม่ไนท์ซาฟารี ซึ่งเป็นสวนสัตว์ที่มีความแตกต่างจากสวนสัตว์อื่น และมีความชัดเจนในแง่ของการกระตุ้นเศรษฐกิจและสร้างรายได้ให้ชุมชน รัฐบาลเล็งเห็นความสำคัญในจุดนี้ พร้อมผลักดันก้าวสู่การเป็นองค์การมหาชน เพื่อช่วยขับเคลื่อนเศรษฐกิจในพื้นที่ให้เจริญรุ่งเรือง สร้างรายได้ให้กับประเทศ ขอให้ผู้บริหารเชียงใหม่ไนท์ซาฟารีเตรียมพัฒนาแผนการการท่องเที่ยวให้มีกิจกรรมที่น่าสนใจอย่างหลากหลาย รองรับนักท่องเที่ยวทั้งชาวไทยและชาวต่างประเทศ และขอให้นำแผนไปปฎิบัติขับเคลื่อนอย่างเป็นรูปธรรม พร้อมทั้งขอให้นำเอาเทคโนโลยีมาช่วยสร้างความตื่นเต้นให้กับนักท่องเที่ยว สร้างความน่าสนใจ สร้างความประทับใจให้กับนักท่องเที่ยวมากยิ่งขึ้น
โอกาสนี้ รัฐมนตรีประจำสำนักนายกรัฐมนตรี ขอเชิญชวนนักท่องเที่ยวเดินทางมาสัมผัสกิจกรรมใหม่ที่ทางเชียงใหม่ไนท์ซาฟารีเตรียมต้อนรับตลอดทั้งปี โดยมีไฮไลท์เป็นการแสดง Tiger Story รับปีขาล (ปีเสือ) 2565 นอกจากนี้ ยังมีอีกหลายกิจกรรมที่น่าสนใจจัดเตรียมมาต้อนรับนักท่องเที่ยวในช่วงเทศกาลสงกรานต์ อาทิ กิจกรรมการแสดงน้ำพุดนตรีขนาดใหญ่ กิจกรรมแหล่งท่องเที่ยวโลกเสมือน VR (Virtual Reality) กิจกรรม Cowboy Show การแสดงเชิงความรู้วิถีชีวิตคาวบอย กิจกรรม Rapter Flying แหล่งเรียนรู้และศึกษานกนักล่าสายพันธุ์ต่าง ๆ รวมถึง การรดน้ำดำหัวผู้ใหญ่ และการแห่ขบวนสัตว์อีกมากมาย
*************
วันจันทร์ที่ 23 สิงหาคม 2564
นายกรัฐมนตรีเผยข่าวดีแอสตร้าฯ ยืนยันเร่งส่งวัคชีนให้ครบ 61 ล้านโดสในสิ้นปีนี้ ช่วยสร้างภูมิคุ้มกันหมู่ ฟื้นเศรษฐกิจเร็วขึ้น  พร้อมเตรียมสั่งซื้อวัคชีนสูตรใหม่ปีหน้า
นายกรัฐมนตรีเผยข่าวดีแอสตร้าฯ ยืนยันเร่งส่งวัคชีนให้ครบ 61 ล้านโดสในสิ้นปีนี้ ช่วยสร้างภูมิคุ้มกันหมู่ ฟื้นเศรษฐกิจเร็วขึ้น  พร้อมเตรียมสั่งซื้อวัคชีนสูตรใหม่ปีหน้า รับมือไวรัสกลายพันธุ์
วันนี้ (23 สิงหาคม 2564) ที่ทำเนียบรัฐบาล นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ประชุมทางไกลร่วมกับนายปาสคาล โซริออต (Mr.Pascal Claude Roland Soriot) ประธานเจ้าหน้าที่บริหาร (CEO) บริษัท แอสตร้าเซนเนก้า จำกัด หารือกรอบความร่วมมือด้านสาธารณสุขในการป้องกันโควิด-19 ในภาวะที่มีแพร่ระบาดจากไวรัสกลายพันธุ์อย่างรวดเร็ว โดย บริษัท แอสตร้าเซนเนก้า ได้ประสานความร่วมมือกับกระทรวงสาธารณสุข ยืนยันจะเร่งส่งมอบวัคซีน ที่เหลือให้ครบ 61 ล้านโดส ภายในเดือนธันวาคม 2564 นี้อย่างแน่นอน และ จะช่วยให้จำนวนยอดการจัดหาวัคซีนทุกประเภทในสิ้นปีนี้รวมกันเกินกว่า 120 ล้านโดส ครอบคลุมประชากรกว่า 60 ล้านคน ซึ่งเร็วกว่าแผนเดิมที่ตั้งเป้าจะจัดหาวัคซีน 100 ล้านโดส สำหรับประชากร 50 ล้านคน ถือเป็นข่าวดีต่อการสร้างภูมิคุ้มกันหมู่ที่เร็วขึ้น ลดภาระระบบสาธารณสุขไทย ช่วยให้ประชาชนกลับมาใช้ชีวิตปกติและฟื้นฟูเศรษฐกิจได้เร็วขึ้นอีกด้วย
โฆษกประจำสำนักนายกรัฐมนตรี ยังเปิดเผยว่า นายกรัฐมนตรีและประธานเจ้าหน้าที่บริหาร บริษัท แอสตร้าเซนเนก้า จำกัด ยังได้หารือในการเตรียมป้องกันโควิด-19 ในปีหน้า ที่อาจมีการกลายพันธุ์เพิ่มขึ้น ซึ่งบริษัท แอสตร้าเซนเนก้า อยู่ระหว่างการพัฒนาวัคชีนโควิด-19 สูตรใหม่เพิ่มประสิทธิภาพ ให้สามารถป้องกันไวรัสกลายพันธุ์ได้ดียิ่งขึ้น โดยไทยยังมีสิทธิ์เลือกวัคชีนสูตรใหม่นี้ เพื่อรับมือวิวัฒนาการของไวรัสได้ดีขึ้นด้วย ทั้งนี้ รัฐบาลไทยยังมีแผนสั่งซื้อวัคซีนแอสตร้าเซนเนก้าเพิ่มอีก 60 ล้านโดสสำหรับปี 2565 ซึ่งคาดว่าข้อตกลงดังกล่าวจะสรุปได้ภายในเดือน กันยายน 2564 นี้
วันพฤหัสบดีที่ 14 กรกฎาคม 2565
สธ.เตือนสวมหน้ากากหากทำกิจกรรมในพื้นที่โล่งแจ้งที่มีคนหนาแน่น ลดความเสี่ยงแพร่-รับเชื้อ
กระทรวงสาธารณสุข ย้ำ การเข้าร่วมกิจกรรมที่มีคนจำนวนมาก เช่น ดูหนัง ฟังดนตรี เชียร์กีฬา แม้อยู่ในพื้นที่โล่งแจ้ง ยังต้องสวมหน้ากากอนามัย เพื่อป้องกันและลดความเสี่ยงการแพร่เชื้อและรับเชื้อโควิด 19 ซึ่งขณะนี้หลายจังหวัดมีรายงานการติดเชื้อสูงขึ้น
กระทรวงสาธารณสุข ย้ำ การเข้าร่วมกิจกรรมที่มีคนจำนวนมาก เช่น ดูหนัง ฟังดนตรี เชียร์กีฬา แม้อยู่ในพื้นที่โล่งแจ้ง ยังต้องสวมหน้ากากอนามัย เพื่อป้องกันและลดความเสี่ยงการแพร่เชื้อและรับเชื้อโควิด 19 ซึ่งขณะนี้หลายจังหวัดมีรายงานการติดเชื้อสูงขึ้น
วันนี้ (14 กรกฎาคม 2565) นพ.ทวีศิลป์ วิษณุโยธิน โฆษกศูนย์บริหารสถานการณ์โควิด 19 (ศบค.) และโฆษกกระทรวงสาธารณสุข กล่าวว่า หลังการผ่อนคลายมาตรการต่างๆ พบว่าการติดเชื้อโควิด 19 มีแนวโน้มเพิ่มขึ้น โดยเฉพาะพื้นที่กรุงเทพมหานคร ปริมณฑล และจังหวัดท่องเที่ยว ซึ่งช่วงวันหยุดยาวที่ประชาชนมีการเดินทางกลับภูมิลำเนา ท่องเที่ยว หรือรวมกลุ่มทำกิจกรรมต่างๆ ทำให้เพิ่มความเสี่ยงในการติดเชื้อและมีโอกาสแพร่กระจายเชื้อไปสู่จังหวัดอื่นๆ มากขึ้น และแม้ที่ผ่านมาจะมีประกาศให้สามารถเลือกไม่สวมหน้ากากอนามัยได้ในพื้นที่เปิดโล่ง แต่หน้ากากอนามัยยังคงเป็นอุปกรณ์ที่มีประสิทธิภาพในการป้องกันการแพร่เชื้อและการรับเชื้อโรคโควิด 19 รวมถึงโรคติดเชื้อทางเดินหายใจอื่นๆ ได้ ดังนั้น แม้จะเป็นการร่วมกิจกรรมในพื้นที่เปิดโล่ง เช่น ดูดนตรีสด ดูหนังกลางแปลง เชียร์กีฬา แต่หากเป็นการอยู่ร่วมกันจำนวนมาก การเว้นระยะห่างทำได้ยาก ก็ขอให้สวมหน้ากากอนามัยตลอดเวลาเพื่อป้องกันและลดความเสี่ยง
นอกจากนี้ ขอให้สวมหน้ากากอนามัยเมื่ออยู่ในสถานที่ปิด การระบายอากาศไม่ดี โดยเฉพาะอย่างยิ่งหากเป็นกลุ่มเสี่ยง 608 คือ ผู้สูงอายุ ผู้ป่วยโรคเรื้อรัง หญิงตั้งครรภ์ รวมถึงผู้ที่ได้รับวัคซีนยังไม่ครบตามเกณฑ์ 3 เข็ม ผู้ติดเชื้อและผู้สัมผัสเสี่ยงสูง ต้องสวมหน้ากากอนามัยตลอดเวลาเมื่ออยู่ร่วมกับบุคคลอื่น นพ.ทวีศิลป์กล่าวในตอนท้าย
**************************************14กรกฎาคม 2565
วันเสาร์ที่ 26 มิถุนายน 2564
รัฐบาลย้ำมีบสย. ช่วยค้ำประกันผู้ประกอบการทุกรายเข้าถึงเงินกู้ตามพ.ร.ก.สินเชื่อฟื้นฟูฯ ต่อลมหายใจผ่านโควิด19
รัฐบาลย้ำมีบสย. ช่วยค้ำประกันผู้ประกอบการทุกรายเข้าถึงเงินกู้ตามพ.ร.ก.สินเชื่อฟื้นฟูฯ ต่อลมหายใจผ่านโควิด19
วันนี้(26มิ.ย.64)นางสาวรัชดาธนาดิเรกรองโฆษกประจำสำนักนายกรัฐมนตรีเผยว่าตามที่รัฐบาลได้ออกพระราชกำหนดให้การช่วยเหลือและฟื้นฟูผู้ประกอบธุรกิจที่ได้รับผลกระทบจากการแพร่ระบาดของโรคติดเชื้อไวรัสโคโรนา2019พ.ศ. 2564 (พ.ร.ก.ฟื้นฟู)มีเป้าหมายเพื่อช่วยเหลือผู้ประกอบการทุกขนาดและในทุกประเภทธุรกิจให้เข้าถึงสภาพคล่องโดยผู้กู้จะได้รับการคิดอัตราดอกเบี้ยจากสถาบันการเงินไม่เกิน2%ต่อปีในช่วง2ปีแรกและในช่วง5ปีแรกอัตราดอกเบี้ยเฉลี่ยต้องไม่เกิน5%ต่อปีและเพื่อเป็นการเพิ่มโอกาสแก่ผู้ประกอบการในการเข้าถึงสินเชื่อรวมทั้งเพิ่มความเชื่อมั่นในการพิจารณาอนุมัติเงินกู้ของสถาบันการเงินรัฐบาลได้มอบหมายให้บรรษัทประกันสินเชื่ออุตสาหกรรมขนาดย่อม(บสย.)ทำหน้าที่ผู้ค้ำประกันซึ่งจะค้ำประกันให้กับผู้ได้รับสินเชื่อฟื้นฟูทุกรายเต็มจำนวนทุกกลุ่มไม่ว่าจะเป็นผู้ประกอบการขนาดย่อย(ไมโครลูกจ้างไม่เกิน5คน)เอสเอ็มอีขนาดใหญ่และบุคคลธรรมดาเป็นระยะเวลาสูงสุด10ปี
ภายใต้พ.ร.ก.ฟื้นฟูฯตัวเลขจากธนาคารแห่งประเทศไทยรายงานว่ามียอดสินเชื่อฟื้นฟูที่อนุมัติไปแล้วกว่า5หมื่นล้านบาทเป็นผู้ประกอบการจำนวน1.6หมื่นรายซึ่งสถาบันการเงินจะทยอยส่งให้บสย.ค้ำประกันทุกรายทั้งนี้ณวันที่23มิ.ย. 64บสย.ทำการค้ำประกันไปแล้วจำนวน1.1หมื่นรายแยกเป็นผู้ประกอบการไมโคร 5.5พันรายขนาดเล็กและกลาง4.8พันรายขนาดใหญ่700กว่ารายและมากไปกว่าการค้ำประกันบสย.ยังเป็นผู้ให้คำปรึกษาทางการเงินด้วยซึ่งจะช่วยให้ผู้ประกอบการที่ประสบปัญหาทางการเงินมีทางออกในการแก้ปัญหาเฉพาะหน้าและทำแผนธุรกิจประกอบการขอกู้จากธนาคารอย่างมีความน่าเชื่อถือ ผู้สนใจสามารถสอบถามเพิ่มเติมหรือขอรีบคำปรึกษาได้ที่ Lineบสย: @doctor.tcg หรีอCall center : 02-890-9999
ขณะเดียวกันบสย.ยังเข้าร่วมสนับสนุนโครงการ“จับคู่กู้เงิน” เพื่อช่วยเหลือผู้ประกอบการร้านอาหารภัตตาคารทั่วประเทศให้เข้าถึงมาตรการช่วยเหลือด้านการเงินจากสถาบันการเงินณวันที่22มิ.ย.64นี้มีผู้มาติดต่อขอสินเชื่อแล้วกว่า11,185รายวงเงินขอสินเชื่อรวม2,440ล้านบาทเมื่อได้รับการอนุมัติจากสถาบันการเงินแล้วบสย.จะเข้ามาช่วยค้ำประกันสินเชี่อต่อไป ทั้งนี้โครงการ“จับคู่กู้เงิน”ยังประกาศขยายระยะเวลาถึงวันที่30มิ.ย.64นี้
“ที่ผ่านมาพบว่ามาตรการสินเชื่อซอฟท์โลนเดิมมีปัญหาตรงที่ผู้ประกอบการบางส่วนยังเข้าไม่ถึง ซึ่งท่านนายกรัฐมนตรี พลเอกประยุทธ์จันทร์โอชาเห็นเป็นเรื่องจำเป็นเร่งด่วนต้องแก้ไขครม.จึงได้ออกพ.ร.ก.มาตรการฟื้นฟูฯฉบับใหม่ที่มีการแก้ไขข้อจำกัดของพ.ร.ก.ซอฟท์โลนเดิมในหลายประเด็นและล่าสุดนายกฯได้เชิญภาคเอกชนประกอบด้วยสภาหอการค้าแห่งประเทศไทยสภาอุตส่าหกรรมแห่งประเทศไทยสมาคมธนาคารไทยและสมาพันธ์เอสเอ็มอีไทยร่วมหารือเพื่อรับฟังปัญหาและอุปสรรคร่วมกันกำหนดแนวทางให้ผู้ประกอบการSMEsสามารถเข้าถึงสภาพคล่องมากขึ้นจะได้ประคองธุรกิจและกลับมาฟื้นตัวได้หลังวิกฤตโควิด19คลี่คลาย”นางสาวรัชดาฯกล่าว
——————
วันศุกร์ที่ 29 ตุลาคม 2564
PM and Thai delegation to attend UNFCCC COP26
PM and Thai delegation to attend UNFCCC COP26
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha, together with the Thai delegation comprising Deputy Prime Minister and Minister of Foreign Affairs Don Pramudwinai, and Minister of Natural Resources and Environment Varawut Silpa-archa, is scheduled to attend the World Leaders Summit for the 26th United Nations Framework Convention on Climate Change Conference of the Parties (UNFCCC COP26) to be held in Glasgow, United Kingdom on November 1-2, 2021.
According to the Government Spokesperson, the Prime Minister will deliver a statement to demonstrate Thailand’s vision on the global major challenge, that is, the climate change. This will be an opportunity for the Prime Minister to present Thailand’s Long-Term Low Greenhouse Gas Emission Development Strategy (LT-LEDS), which is part of the country’s obligation under the Paris Agreement, and to highlight Thailand’s goal and active implementations through these times.
The Prime Minister will affirm Thailand’s commitment to join hands with other countries in realizing and setting policies to mitigate environmental issues that have been posing impact on the life and assets of everyone in the world. UK will host COP26 during October 31- November 12, 2021. National leaders from over 120 countries, and over 25,000 national representatives and high-level officials, have been invited to attend the meetings. This demonstrates commitment and collective action of national leaders to ensure constructive and concrete outcomes of COP26 against climate-related hazards.
วันอังคารที่ 8 กุมภาพันธ์ 2565
ครม. รับทราบรายงานภาวะและแนวโน้มเศรษฐกิจไทย ของคณะกรรมการนโยบายการเงิน (กนง.) มองปี 65 คาดเศรษฐกิจขยายตัวที่ร้อยละ 3.4 และปี 66 ขยายตัวที่ร้อยละ 4.7
ครม. รับทราบรายงานภาวะและแนวโน้มเศรษฐกิจไทย ของคณะกรรมการนโยบายการเงิน (กนง.) มองปี 65 คาดเศรษฐกิจขยายตัวที่ร้อยละ 3.4 และปี 66 ขยายตัวที่ร้อยละ 4.7 จากการฟื้นตัวของนักท่องเที่ยวต่างชาติ
วันที่ 8 กุมภาพันธ์ 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า คณะรัฐมนตรี (ครม.) รับทราบรายงานภาวะและแนวโน้มเศรษฐกิจไทยประจำไตรมาสที่ 4 ปี 2564 ช่วงเดือนตุลาคม-ธันวาคม 2564 ของคณะกรรมการนโยบายการเงิน (กนง.) โดยกนง.มีมติเป็นเอกฉันท์เมื่อวันที่ 10 พฤศจิกายน และ 22 ธันวาคม 2564 ให้คงอัตราดอกเบี้ยนโยบายไว้ที่ร้อยละ 0.50 ต่อปี โดยประเมินว่าเศรษฐกิจไทยผ่านจุดต่ำสุดในไตรมาสที่ 3 ปี 2564 และมีแนวโน้มฟื้นตัวต่อเนื่อง
อย่างไรก็ตาม ควรติดตามการแพร่ระบาดของโรคติดเชื้อไวรัสโรโรนา 2019 (โควิด-19) สายพันธุ์โอไมครอนอย่างใกล้ชิด เนื่องจากเป็นความเสี่ยงที่สำคัญต่อแนวโน้มเศรษฐกิจในระยะต่อไป กนง.เห็นว่าควรคงอัตราดอกเบี้ยนโยบายไว้ เนื่องจากนโยบายการเงินที่ผ่อนคลายต่อเนื่องจากช่วยสนับสนุนการขยายตัวของเศรษฐกิจ และได้คาดการณ์ว่าอัตราเงินเฟ้อทั่วไปที่เพิ่มขึ้นชั่วคราวจากปัจจัยด้านอุปทานจะคลี่คลายภายในปี 2565 แต่ยังต้องติดตามพัฒนาการของเงินเฟ้ออย่างใกล้ชิด
สำหรับการประเมินแนวโน้มเศรษฐกิจการเงินเพื่อประกอบการดำเนินนโยบายการเงินนั้น กนง.ระบุว่า ด้านเศรษฐกิจโลก เศรษฐกิจของประเทศคู่ค้ามีทิศทางขยายตัวต่อเนื่องแต่ชะลอลงตามลำดับ โดยปี 2565 มีแนวโน้มขยายตัวชะลอลงตามการระบาดของโควิด-19 ในช่วงต้นปี และในปี 2566 คาดว่าจะขยายตัวตามการคลี่คลายของสถานการณ์การแพร่ระบาดและปัญหาห่วงโซ่อุปทาน ส่วนภาวะการเงินและเสถียรภาพระบบการเงินไทย โดยภาวะการเงินไทยโดยรวมยังผ่อนคลาย ภาคธุรกิจสามารถระดมทุนได้อย่างต่อเนื่อง
แต่ความเสี่ยงด้านเครดิตยังเป็นอุปสรรคต่อธุรกิจขนาดกลางและขนาดย่อม และเสถียรภาพระบบการเงินยังเปราะบาง โดยเฉพาะฐานะทางการเงินของภาคครัวเรือนและภาคธุรกิจที่ได้รับผลกระทบจากการแพร่ระบาดหลายระลอก ซึ่งอาจชะลอการเติบโตของเศรษฐกิจในระยะต่อไป จึงต้องติดตามและเตรียมความพร้อมเพื่อรองรับความเสี่ยงระยะปานกลางที่อาจเกิดขึ้นภายใต้ความไม่แน่นอนของการระบาดของโควิด-19 ที่ยังยืดเยื้อและอาจรุนแรงขึ้น
นอกจากนี้กนง.ยังได้คาดการณ์แนวโน้มเศรษฐกิจและเงินเฟ้อของไทย ประกอบด้วย ในปี 2565 คาดว่าเศรษฐกิจจะขยายตัวที่ร้อยละ 3.4 และปี 2566 คาดว่าเศรษฐกิจจะขยายตัวที่ร้อยละ 4.7 จากการฟื้นตัวของนักท่องเที่ยวต่างชาติเป็นหลัก ขณะที่มูลค่าการส่งออกในปี 2565 มีแนวโน้มขยายตัวร้อยละ 3.51 และปี 2566 คาดว่าจะขยายตัวที่ร้อยละ 2.9
ส่วนจำนวนนักท่องเที่ยวคาดว่าปี 2565 จะมีจำนวนนักท่องเที่ยว5.6 ล้านคน และปี 2566 คาดว่าจะมีนักท่องเที่ยวต่างชาติประมาณ 20 ล้านคน ด้านการบริโภคภาคเอกชนปี 2565 คาดว่าจะขยายตัวร้อยละ 5.6 และปี 2566 คาดว่าจะขยายตัวร้อยละ 3.8 ส่วนการลงทุนภาคเอกชนปี 2565 คาดว่าจะขยายตัวร้อยละ 5.4 และปี 2566 คาดว่าจะขยายตัวที่ร้อยละ 5
ขณะที่อัตราเงินเฟ้อทั่วไปจะเคลื่อนไหวอยู่ในกรอบเป้าหมายตลอดช่วงประมาณการโดยปี 2565 ปรับเพิ่มขึ้นที่ร้อยละ 1.7 เนื่องจากอัตราเงินเฟ้อหมวดพลังงานมีแนวโน้มสูงขึ้นชั่วคราวตามราคาน้ำมันดิบในตลาดโลก และปี 2566 คาดว่าอัตราเงินเฟ้อทั่วไปจะอยู่ที่ร้อยละ 1.4
------------------------
วันพุธที่ 7 กรกฎาคม 2564
ผู้ช่วยโฆษก ศบค. เผย รัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ ย้ำทุกห้องปฏิบัติการต้องมีการตรวจที่มีมาตรฐาน
ผู้ช่วยโฆษก ศบค. เผย รัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ ย้ำทุกห้องปฏิบัติการต้องมีการตรวจที่มีมาตรฐาน
วันนี้ (7 กรกฎาคม 2564) ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เผยว่ารัฐบาลไม่ได้ห้ามการตรวจหาเชื้อโควิด-19 ในห้องปฏิบัติการ เพียงแต่ทุกห้องปฏิบัติการต้องมีมาตรฐาน เมื่อผู้ป่วยได้รับยืนยันผลบวก เจ้าหน้าที่สามารถปฏิบัติการจัดหาเตียงได้ทันที แต่สำหรับผู้ที่ตรวจ Rapid Test นั้นยังมีข้อจำกัดในการยืนยันการติดเชื้อ จึงทำให้ผู้ป่วยจำเป็นต้องตรวจหาเชื้อโควิด-19 ซ้ำอีกครั้ง โดยทางกรมวิทยาศาสตร์การแพทย์ได้อธิบาย Rapid Test ว่า จะมีทั้งการตรวจ Antigen หรือการตรวจ Antibody ซึ่งเรียกได้ว่าเป็นการตรวจภูมิคุ้มกัน หรือบางแห่งจะมีการตรวจแบบเจาะเลือดปลายนิ้วมือ หากผู้ป่วยจัดอยู่ในกลุ่มของผู้ที่มีอาการรุนแรง มีเชื้อปริมาณมาก การตรวจแบบ Rapid Test สามารถตรวจจับได้จริงว่าพบผลบวก แต่ความรวดเร็วของการตรวจค่อนข้างต่ำ ทั้งนี้การตรวจ Rapid Test สามารถใช้ได้ในกรณีฉุกเฉินสำหรับผู้ป่วยต้องผ่าตัดเร่งด่วน หรือกรณีผู้ที่มีเชื้อในปริมาณมาก และมีความเสี่ยงสูง
นอกจากนี้ ในส่วนของ กทม. ที่ได้ลงตรวจประกอบด้วย 2 ส่วน คือ ผู้ป่วย Walk in มีประวัติสัมผัสกับผู้ติดเชื้อยืนยันก่อนหน้า พบว่ามีความแม่นยำถึง 90% และการตั้งจุดตรวจในพื้นที่เสี่ยง มีการติดเชื้อกลุ่มก้อน เช่น ตลาด โรงงาน พบอัตราการตรวจจับการระบาด พบผู้ติดเชื้อเพียง 10% ทำให้ กทม. ต้องมีการปรับการตรวจหาเชื้อ เน้นการค้นหา สอบสวนการระบาดในลักษณะของ Active Case Finding ตาม Timeline ของผู้ติดเชื้อ พร้อมทั้งที่ประชุมได้พิจารณาเพิ่มเติมศูนย์ Walk in ให้สำหรับผู้ที่ต้องการตรวจหาเชื้อที่ไม่ได้มีการสัมผัสใกล้ชิดกับผู้ป่วยยืนยันก่อนหน้า และถ้าตรวจพบผลติดเชื้อ จะมีการจัดการผู้ป่วยในลำดับต่อไป
.......................
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 12 พฤษภาคม 2565
ดีอีเอส ประชุมร่วมอนุฯ การพัฒนาระบบการบริหารจัดการความมั่นคงแบบองค์รวม ปูทางความร่วมมือไทย-ซาอุฯ
ดีอีเอส ประชุมร่วมอนุฯ การพัฒนาระบบการบริหารจัดการความมั่นคงแบบองค์รวม ปูทางความร่วมมือไทย-ซาอุฯ ด้านการสนับสนุนและแลกเปลี่ยนข้อมูล เฝ้าระวังและจัดการอาชญากรรมทางไซเบอร์ การจัดการเนื้อหาข่าวปลอม และฝีกอบรมด้านเทคโนโลยีสารสนเทศร่วมกัน
นายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคม(ดีอีเอส)ในฐานะโฆษกกระทรวงดิจิทัลฯกล่าวว่าเมื่อวันที่11พ.ค. 65ได้รับมอบหมายจากนายชัยวุฒิธนาคมานุสรณ์รมว.ดีอีเอสให้เข้าร่วมประชุมกับคณะอนุกรรมาธิการศึกษาการพัฒนาระบบการบริหารจัดการความมั่นคงแบบองค์รวมเพื่อหารือเรื่องการเตรียมการด้านความมั่นคงรองรับการฟื้นฟูความสัมพันธ์ไทย-ซาอุดีอาระเบียผ่านสื่ออิเล็กทรอนิกส์
โดยการประชุมนี้จะเป็นเวทีหนึ่งเพื่อรวบรวมข้อเสนอแนะต่อการเตรียมความพร้อมของหน่วยงานที่เกี่ยวข้องและแนวทางการบริหารจัดการเพื่อเกาะติดโอกาสและผลประโยชน์ต่อชาติที่จะเกิดจากการฟื้นฟูสัมพันธภาพอันดีของสองประเทศอย่างมั่นคงและยั่งยืนหลังการเดินทางเยือนซาอุดีอาระเบียของพลเอกประยุทธ์จันทร์โอชานายกรัฐมนตรีเมื่อเดือนมกราคมที่ผ่านมา
นายเวทางค์กล่าวว่าในส่วนของความร่วมมือระหว่างไทยกับซาอุดีอาระเบียที่กระทรวงดิจิทัลฯอาจมีส่วนร่วมแบ่งเป็น2ด้านหลักได้แก่การสนับสนุนและแลกเปลี่ยนข้อมูลเพื่อเสริมสร้างความมั่นคงและความสงบเรียบร้อยของสังคมประเทศชาติได้แก่ข้อมูลด้านอาชญากรรมทางไซเบอร์และการจัดการภัยคุกคามการเฝ้าระวังเนื้อหาในอินเทอร์เน็ตและสื่อสังคมออนไลน์ การจัดการเนื้อหาข่าวปลอมการปิดกั้นเว็บไซต์ไม่เหมาะสมและละเมิดกฎหมาย
รวมทั้งกฎหมายด้านคอมพิวเตอร์และเทคโนโลยีเช่นพ.ร.บ.ว่าด้วยการกระทำความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติมพ.ร.บ.ว่าด้วยธุรกรรมทางอิเล็กทรอนิกส์พ.ศ. 2544และที่แก้ไขเพิ่มเติมพ.ร.บ.การรักษาความมั่นคงปลอดภัยไซเบอร์พ.ศ. 2562พ.ร.บ.คุ้มครองข้อมูลส่วนบุคคลพ.ศ. 2562พ.ร.บ.การพัฒนาดิจิทัลเพื่อเศรษฐกิจและสังคมพ.ศ. 2560และพ.ร.ก.ว่าด้วยการประชุมผ่านสื่ออิเล็กทรอนิกส์พ.ศ. 2563เป็นต้น
และ2.การฝึกอบรมครอบคลุมทั้งการจัดอบรมและการจัดส่งบุคลากรเข้าร่วมการอบรมด้านเทคโนโลยีสารสนเทศร่วมกัน
“ที่ผ่านมากระทรวงฯโดยศูนย์ต่อต้านข่าวปลอมได้มีส่วนช่วยเผยแพร่ข้อมูลที่ถูกต้องกรณีมีผู้นำคลิปวิดีโอนักท่องเที่ยวชาวซาอุดีอาระเบียที่เดินทางมาเยือนประเทศไทยเพิ่มขึ้นจากการส่งเสริมการท่องเที่ยวและการท่องเที่ยวเชิงสุขภาพ(Medical Tourism)โดยมีการนำไปบิดเบือนเนื้อหาและเผยแพร่ข่าวปลอมเชิงลบผ่านโซเชียล”นายเวทางค์กล่าว
นอกจากนี้กระทรวงดิจิทัลฯยังมองถึงโอกาสขยายความร่วมมืออื่นๆในด้านเทคโนโลยีกับซาอุดีอาระเบียซึ่งจากการเดินทางไปเยือนของนายกรัฐมนตรีได้เปิดประตูแห่งโอกาสด้านการค้าและการลงทุนไว้โดยปัจจุบันซาอุดีอาระเบียมีนโยบายส่งเสริมการลงทุนในต่างประเทศที่ครอบคลุมถึงด้านนวัตกรรมโทรคมนาคม
************
วันพุธที่ 8 ธันวาคม 2564
ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
ขอเชิญร่วมงาน ประจำปี สศอ. "OIE FORUM 2021" วันพฤหัสบดีที่ 16 ธันวาคม 2564 เวลา 08.30 - 13.30 น.
ขอเชิญร่วมงาน ประจำปี สศอ. "OIE FORUM 2021" (THAILANG INDUSTRY BEYOND NEXT NORMAL) "อุตสาหกรรมไทยก้าวไกลสู่ยุคใหม่ที่ยั่งยืน"
วันพฤหัสบดีที่ 16 ธันวาคม 2564
เวลา 08.30 - 13.30 น.
ได้รับเกียรติจาก...
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวเปิดงาน
นายกอบชัย สังสิทธิสวัสดิ์ ปลัดกระทรวงอุตสาหกรรม กล่าวรายงาน
Executive Talk "ส่องเส้นทางอุตสาหกรรมยุคใหม่ ก้าวอย่างไรให้ยั่งยืน" โดย...
นายทองชัย ชวลิตพิเชฐ ผู้อำนวยการสำนักงานเศรษฐกิจอุตสาหกรรม
นางศิริเพ็ญ เกียรติเฟื่องฟู รองผู้อำนวยการสำนักงานเศรษฐกิจอุตสาหกรรม
ร่วมเสวนาในหัวข้อ "อุตสาหกรรมไทยก้าวไกล สู่ยุคใหม่ที่ยั่งยืน" โดย...
แพทย์หญิงมิ่งขวัญ วิชัยดิษฐ ผู้อำนวยการสถาบันโรคผิวหนังและผู้อำนวยการศูนย์ฉีดวัคซีนกลางบางซื่อ
คุณสมโภชน์ อาหุนัย ประธานเจ้าหน้าที่บริหาร บริษัท พลังงานบริสุทธิ์ จำกัด (มหาชน)
คุณสุพจน์ เกตุโตประการ ผู้อำนวยการฝ่ายธุรกิจ กลุ่มบริษัท ดาว ประเทศไทย
ดำเนินการเสวนาโดย ดร.วิทย์ สิทธิเสคิน
รับชมนิทรรศการออนไลน์เสมือนจริงได้ที่ www.oieforum.com
ฟรี!! ไม่มีค่าใช้จ่าย พร้อมรับสิทธิ์ลุ้นของที่ระลึก
สนใจลงทะเบียนร่วมงานได้ที่นี่
https://www.oieforum.com/
สอบถามรายละเอียดเพิ่มเติมได้ที่
โทร. 0 2430 6800 กด 0
วันจันทร์ที่ 28 มีนาคม 2565
​โฆษกรัฐบาล เผย “นายกฯ” เน้นย้ำก่อน-ระหว่าง-หลังเทศกาลสงกรานต์ เป็นช่วงเวลาที่สำคัญ กำชับทุกฝ่ายปฏิบัติตามมาตรการ VUCA  เชื่อสามารถควบคุมการระบาดโควิด-19 หลังเทศกาลได้
​โฆษกรัฐบาล เผย “นายกฯ” เน้นย้ำก่อน-ระหว่าง-หลังเทศกาลสงกรานต์ เป็นช่วงเวลาที่สำคัญ กำชับทุกฝ่ายปฏิบัติตามมาตรการ VUCA  เชื่อสามารถควบคุมการระบาดโควิด-19 หลังเทศกาลได้
วันนี้ (28 มีนาคม 2565) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เน้นแนวทางการควบคุมการแพร่ระบาดไวรัสโควิด-19 โดยเฉพาะสถานการณ์ช่วงก่อน-ระหว่าง-หลังเทศกาลสงกรานต์ ถือเป็นช่วงเวลาที่สำคัญ กำชับทุกฝ่ายต้องปฏิบัติตามมาตรการ VUCA อย่างเข้มงวด ได้แก่ V-วัคซีน ขอให้เข้ารับการฉีดวัคซีนและวัคซีนเข็มกระตุ้น U- ป้องกันตนเองสูงสุดตลอดเวลา C- COVID Safe Living ใช้ชีวิตอย่างปลอดภัย หลีกเลี่ยงจัดกิจกรรมเสี่ยง และ A-ตรวจ ATK กรณีที่มีความเสี่ยงต่อการรับเชื้อ รวมทั้ง สถานประกอบการโรงงานอุตาสหกรรมต่าง ๆ ยังคงใช้มาตรการ COVID Free Setting และการตรวจ ATK อย่างสม่ำเสมอ นายกรัฐมนตรี ยังเน้นทิศทางการทำงานของรัฐบาล โดยให้หน่วยงานที่เกี่ยวข้องเตรียมความพร้อมการตรวจหาเชื้อ การฉีดวัคซีน ระบบการดูแลรักษาพยาบาลผู้ติดเชื้อ ลดการระบาด ลดจำนวนผู้เสียชีวิต ทั้งนี้ หากทุกฝ่ายเข้มแข็งในการปฏิบัติตามมาตรการ ลดความเสี่ยงทุกกิจกรรม อาจทำให้สามารถควบคุมการติดเชื้อโควิด-19 หลังเทศกาลสงกรานต์ ให้ต่ำกว่าที่กระทรวงสาธารณสุขประมาณการณ์ได้
สำหรับยอดติดเชื้อรายใหม่ รวม 24,635 ราย จำแนกเป็น ผู้ป่วยจากในประเทศ 24,601 ราย ผู้ป่วยมาจากต่างประเทศ 34 ราย ผู้ป่วยสะสม 1,330,285 ราย (ตั้งแต่ 1 มกราคม 2565) หายป่วยกลับบ้าน 25,753 ราย หายป่วยสะสม 1,109,609 ราย (ตั้งแต่ 1 มกราคม 2565) ผู้ป่วยกำลังรักษา 250,737 ราย เสียชีวิต 81 ราย จำนวนผู้ป่วยปอดอักเสบ รักษาตัวอยู่ในโรงพยาบาล 1,718 ราย เฉลี่ยจังหวัดละ 22 ราย อัตราครองเตียง ร้อยละ 27.8 ขณะที่ยอดการฉีดวัคซีนโควิด-19 วันนี้ รวมฉีดสะสม อยู่ที่ 128,812,150 โดส เข็มที่ 1 ฉีดสะสม 55,324,979 โดส เข็มที่ 2 ฉีดสะสม 50,234,545 โดส เข็มที่ 3 ฉีดสะสม 21,148,854 โดส และเข็มที่ 4 ฉีดสะสม 2,103,772 โดส///